proxectonos/corpus_dominio_legal_administrativo_tmp huggingface dataset:
RESOLUCIÓN do 29 de maio de 2017, conxunta da Consellería de Cultura, Educación e Ordenación Universitaria e do Instituto Galego do Consumo e da Competencia, pola que se publica a relación dos premios da fase autonómica do concurso sobre consumo responsable e calidade de vida Consumópolis-12 Internet: fas un uso responsable?.
Instituto Galego do Consumo e da Competencia — III. Outras disposicións — 14/06/2017

Por Resolución conxunta do 3 de abril de 2017 (DOG núm. 69, do venres 7 de abril) convocouse a fase autonómica do concurso sobre consumo responsable e calidade de vida: Consumópolis-12 «Internet: fas un uso responsable?».
Vista a proposta efectuada polo xurado mencionado no artigo 16 da citada resolución, relativa á selección dos traballos presentados segundo os criterios previstos no artigo 17, procede a súa publicación de conformidade con ela. Na súa virtude,
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis-12 «Internet: fas un uso responsable?», que se relacionan no anexo desta resolución. Faise constar que os clasificados en primeiro lugar en cada unha das categorías representarán á Comunidade Autónoma na fase estatal do concurso.
Santiago de Compostela, 29 de maio de 2017
CORRECCIÓN DE ERROS. Resolución do 26 de maio de 2017 pola que se establecen as bases reguladoras para a concesión, en réxime de concorrencia competitiva, das subvencións para a creación, posta en marcha e consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2017 (código de procedemento IN853A).
Axencia Galega de Innovación — III. Outras disposicións — 13/06/2017

Advertido erro na resolución citada, publicada no Diario Oficial de Galicia número 108, do 8 de xuño de 2017, cómpre facer a seguinte corrección:
Na páxina 27782, no punto 4 do artigo 29 onde di: «Despois do pagamento...», debe dicir: «Previamente ao pagamento...».
RESOLUCIÓN do 5 de xuño de 2017, da Dirección Xeral de Comercio e Consumo, pola que se publican as subvencións concedidas ao abeiro da Orde do 15 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos e ás asociacións de persoas praceiras dos mercados e prazas de abastos para a consecución de mercados de excelencia e se procede á súa convocatoria para o ano 2016 (código de procedemento IN223A).
Consellería de Economía, Emprego e Industria — III. Outras disposicións — 13/06/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, procédese á publicación das subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 15 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos e ás asociacións de persoas praceiras dos mercados e prazas de abastos para a consecución de mercados de excelencia e se procede á súa convocatoria para o ano 2016 (código de procedemento IN223A), modificada pola Orde do 23 de setembro de 2016, pola que se amplía a dotación orzamentaria das subvencións convocadas ao abeiro da Orde do 15 de xuño de 2016.
Crédito orzamentario: 1.237.000 €.
Aplicación orzamentaria:
Santiago de Compostela, 5 de xuño de 2017
EXTRACTO da Resolución do 19 de maio de 2017 pola que se convocan para o ano 2017 as subvencións do Programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016.
Instituto Galego da Vivenda e Solo — III. Outras disposicións — 13/06/2017

BDNS (Identif.): 350055.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán obter a condición de persoas ou de entidades beneficiarias destas axudas as comunidades de propietarios/as e as agrupacións de comunidades de propietarios/as, legalmente constituídas, así como as persoas físicas propietarias únicas de edificios de carácter predominantemente residencial.
Segundo. Obxecto
1. Esta resolución ten por obxecto convocar, en réxime de concorrencia competitiva, as subvencións do Programa de apoio á implantación do informe de avaliación dos edificios do Plan estatal de fomento do alugamento de vivendas, a rehabilitación edificatoria e a rexeneración e renovación urbanas, 2013-2016, para a anualidade 2017.
2. Estas subvencións están destinadas a cubrir parte dos gastos dos honorarios profesionais derivados da emisión dun informe de avaliación dos edificios que inclúa a análise das condicións de accesibilidade, eficiencia enerxética e do seu estado de conservación.
Terceiro. Bases reguladoras
As bases reguladoras das subvencións do programa de apoio á implantación do informe de avaliación dos edificios previstas nesta convocatoria están aprobadas pola Orde do 9 de marzo de 2015 (DOG núm. 63, do 6 de abril).
Cuarto. Importe
1. As subvencións previstas nesta convocatoria faranse efectivas con cargo á aplicación 08.80.451A.780.5 dos orzamentos xerais da Comunidade Autónoma de Galicia para 2017, polo importe de 600.000 €.
2. A contía da subvención será equivalente a unha cantidade máxima de 20 euros por cada unha das vivendas de que conste o edificio e unha cantidade máxima de 20 euros por cada 100 m2 de superficie útil de local, sen que en ningún caso poida superar a cantidade de 500 euros nin o 50 % do custo do informe de avaliación do edificio, excluído o IVE correspondente.
Quinto. Prazo de presentación de solicitudes
O prazo de presentación de solicitudes será de dous (2) meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 19 de maio de 2017
DECRETO 56/2017, do 8 de xuño, polo que se concede a Medalla Castelao.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/06/2017

En atención aos méritos que neles concorren, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día oito de xuño de dous mil dezasete, concédeselles a Medalla Castelao a:
– Xusto Beramendi González.
– Xosé Ramón Gayoso Bonigno.
– Cristina Pato Lorenzo.
– Centro Oceanográfico de Vigo.
– Grupo Nove.
Santiago de Compostela, oito de xuño de dous mil dezasete
RESOLUCIÓN do 5 de xuño de 2017 pola que se publica a variación do tipo de xuro durante o exercicio 2017 para as operacións acollidas ao Programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
Instituto Galego de Promoción Económica — III. Outras disposicións — 13/06/2017

Mediante resolucións do 22 de marzo de 2011 e do 22 de outubro de 2015 publicáronse os acordos do Consello de Dirección do Instituto Galego de Promoción Económica (Igape) que aproban o Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 63, do 30 de marzo de 2011, e DOG núm. 209, do 3 de novembro de 2015).
No dito programa establécese que ao longo do ano se revisará o tipo de referencia cando se produza unha variación significativa do Euríbor. Para ter en conta variacións significativas ao longo do ano, farase unha actualización do Euríbor medio calculado sobre os tres meses anteriores, o cal debe ser publicado no
Diario Oficial de Galicia
e entrará en vigor no primeiro día do segundo mes seguinte aos meses utilizados para o cálculo, é dicir, o 1 de xullo de 2017.
Visto o exposto e unha vez verificados os datos relativos á evolución do Euríbor, en virtude das facultades que teño conferidas,
O tipo de xuro de referencia que se aplicará a partir do 1 de xullo de 2017 ás operacións en vigor do Programa de préstamos para financiar proxectos de investimento e circulante na Comunidade Autónoma de Galicia con fondos do Banco Europeo de Investimentos (BEI), ao abeiro da Resolución do 22 de marzo de 2011 (DOG núm. 63, do 30 de marzo) e da Resolución do 22 de outubro de 2015 (DOG núm. 209, do 3 de novembro), será do -0,118 %.
Santiago de Compostela, 5 de xuño de 2017
RESOLUCIÓN do 1 de xuño de 2017, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Resolución do 26 de abril de 2017.
Consellería de Cultura, Educación e Ordenación Universitaria — III. Outras disposicións — 14/06/2017

Mediante a Resolución do 26 de abril de 2017 foi convocado o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais, en desenvolvemento do Acordo de colaboración subscrito entre a Consellería de Medio Ambiente e Ordenación do Territorio, a Consellería de Cultura, Educación e Ordenación Universitaria e a Consellería do Medio Rural.
O artigo 16 da devandita resolución fai referencia aos requisitos, formación e habilitación das persoas que poderán actuar como asesores e avaliadores, e o artigo 15 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as que se convoca o procedemento de avaliación e acreditación, polo que esta dirección xeral
Facer pública a composición das comisións de avaliación que actuarán no proceso de acreditación de competencias disposto pola Resolución do 26 de abril de 2017 foi convocado o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais, en desenvolvemento do Acordo de colaboración subscrito entre a Consellería de Medio Ambiente e Ordenación do Territorio, a Consellería de Cultura, Educación e Ordenación Universitaria e a Consellería do Medio Rural, que figura no anexo desta resolución.
Santiago de Compostela, 1 de xuño de 2017
RESOLUCIÓN do 5 de xuño de 2017, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2016/17 (ED101C).
Consellería de Cultura, Educación e Ordenación Universitaria — III. Outras disposicións — 13/06/2017

Mediante a Orde do 29 de decembro de 2016, da Consellería de Cultura, Educación e Ordenación Universitaria, anúnciase a convocatoria para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2016/17 (ED101C) (DOG núm. 12, do 18 de xaneiro de 2017).
Tras concluír o prazo de presentación de solicitudes e realizárense os trámites previstos na referida orde, a Comisión Central de Cualificación constituída ao abeiro da base oitava da convocatoria emitiu a súa proposta definitiva de resolución.
O secretario xeral de Política Lingüística é competente para resolver o expediente, segundo o establecido na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria (DOG núm. 27, do 8 de febreiro), en relación co procedemento de resolución das axudas establecido na base trece da convocatoria.
De acordo con todo o indicado, con base na proposta emitida pola Comisión Central de Cualificación,
Aceptar a proposta presentada pola Comisión en todo o seu contido e conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, con indicación da puntuación concedida e o financiamento definitivo asignado a cada proxecto, así como a relación de centros excluídos, con indicación das causas que determinaron a súa exclusión.
Santiago de Compostela, 5 de xuño de 2017
Relación de centros admitidos:
Relación de centros excluídos:
Relación de centros admitidos:
Relación de centros admitidos:
Relación de centros excluídos:
Relación de centros admitidos:
Relación de centros excluídos:
EXTRACTO da Resolución do 13 de xuño de 2017, da Dirección Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2017 (procedemento IN200A).
Consellería de Economía, Emprego e Industria — III. Outras disposicións — 26/06/2017

BDNS (identif.): 352117.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.go.es/bdnstrans/index).
Primeiro.
Beneficiarios
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo.
Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Terceiro.
Bases reguladoras
Resolución do 13 de xuño de 2017, da Direccion Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2017 (procedemento IN200A).
Cuarto.
Importe
Destínase un total de 10.000,00 euros con cargo aos orzamentos da Fundación Centro Galego da Artesanía e do Deseño.
Os premios de Artesanía de Galicia constarán das seguintes categorías:
– Premio Artesanía de Galicia 2017:
Dotación de 6.000 € e trofeo acreditativo.
– Premio Traxectoria 2017:
Trofeo acreditativo e sen dotación económica.
– Premio Bolsa Eloy Gesto 2017:
Bolsa de formación de 4.000 € e diploma acreditativo.
Quinto.
Prazo de presentación de solicitudes
O prazo de presentación de candidaturas iniciase a partir das 8.00 horas do 2 de novembro de 2017 e remata ás 14.30 horas do 17 de novembro de 2017.
Santiago de Compostela, 13 de xuño de 2017
EXTRACTO da Orde do 12 de xuño de 2017 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2017.
Consellería de Política Social — III. Outras disposicións — 21/06/2017

BDNS (Identif.): 351442.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas axudas as familias numerosas residentes na Comunidade Autónoma de Galicia.
Para os efectos desta orde, enténdese por unidade familiar a composta por todos os membros que figuran no título de familia numerosa.
Segundo. Obxecto
Convocar para o ano 2017 o procedemento para a concesión de axudas económicas ás familias numerosas de Galicia, en réxime de concorrencia competitiva, para estadías de fin de semana nas estacións de montaña situadas no territorio da Comunidade Autónoma de Galicia (código de procedemento BS423D).
O outorgamento das axudas a que se refire esta convocatoria realizarase a través da modalidade de pagamento único e de forma continuada ata esgotar o crédito orzamentario consignado para estes efectos na aplicación orzamentaria 12.02.312B.481.0 dos orzamentos do ano 2017 da Dirección Xeral de Familia, Infancia e Dinamización Demográfica da Consellería de Política Social, cunha contía global de 20.000 €.
Terceiro. Bases reguladoras
Orde do 12 de xuño de 2017 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2017.
Cuarto. Tipo de axuda e contía
Consisten nunha subvención de 35 € por persoa e estadía de fin de semana para os nenos e nenas de 12 anos ou máis e os adultos, e en 37,5 € para os menores de 12 anos.
Quinto. Prazo de presentación de solicitudes
O prazo para a presentación das solicitudes de axuda será dun mes contado a partir do día seguinte ao da publicación desta orde no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao seguinte día hábil e, se no mes de vencemento non hai día equivalente ao inicial do cómputo, entenderase que o prazo expira o último do mes.
Santiago de Compostela, 12 de xuño de 2017
ORDE do 15 de xuño de 2017 pola que se determina a época de perigo alto de incendios.
Consellería do Medio Rural — III. Outras disposicións — 21/06/2017

O artigo 9 da Lei 3/2007, do 9 de abril, de prevención e defensa contra os incendios forestais de Galicia, modificada pola Lei 7/2012, do 28 de xuño, de montes de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto, que condicionará a intensidade das medidas que se vaian adoptar para a defensa do territorio de Galicia.
As análises espazo-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, polo tanto, débense considerar como épocas de perigo alto de incendios:
– Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
– Unha época variable, cunha duración aproximada dun mes, que oscila normalmente entre os meses de febreiro, marzo e abril.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsións fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para lles ofrecer maior seguridade e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa Presidencia,
Artigo único. Época de perigo alto de incendios
Decláranse como época de perigo alto de incendios forestais durante o ano 2017 as datas comprendidas entre o 1 de xullo e o 30 de setembro.
Disposición derradeira primeira. Facultade de desenvolvemento
Facúltase o director xeral de Ordenación Forestal para ditar cantas instrucións sexan precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Disposición derradeira segunda. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de xuño de 2017
ORDE do 13 de xuño de 2017 pola que se amplía a dotación orzamentaria da Orde do 22 de decembro de 2016 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2017.
Consellería do Medio Rural — III. Outras disposicións — 21/06/2017

A Orde do 22 de decembro de 2016 (publicada no DOG do 30 de decembro), establece as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader) e convoca as do exercicio orzamentario de 2017.
No seu artigo 26 «Financiamento», relativo ao financiamento destas axudas, detállase a aplicación orzamentaria utilizada así como o importe económico previsto para cada un dos exercicios orzamentarios establecidos. Neste artigo sinálase, ademais, que os importes indicados se poderán incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
A existencia de remanentes doutras convocatorias permite a ampliación dos fondos inicialmente previstos e será, ademais, necesaria esta ampliación á vista das solicitudes de axuda presentadas.
En consecuencia, de acordo co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.
Amplíase a dotación orzamentaria que se establece na Orde do 22 de decembro de 2016 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader) e se convocan para o exercicio orzamentario de 2017, nos seguintes importes:
Conforme iso, a dotación orzamentaria total para o financiamento desta orde é a seguinte:
Disposición adicional única
Esta modificación orzamentaria non afecta o prazo que se establece para a presentación de solicitudes de axuda na devandita Orde do 22 de decembro de 2016.
Disposición derradeira primeira
Esta orde entrará en vigor o día seguinte ao da súa publicación no
Diario Oficial de Galicia
.
Disposición derradeira segunda
Contra a presente orde, que pon fin á vía administrativa, poderase recorrer potestativamente en reposición no prazo dun mes desde a súa publicación, de conformidade co disposto no artigo 123 da Lei 39/2015, do 1 de outubro, do procedemento administrativo común das administracións públicas, ou impugnala directamente ante a Sala do Contencioso-Administrativo do Tribunal Superior de Xustiza de Galicia no prazo de dous meses, segundo o disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa, contados a partir do día seguinte ao da súa publicación.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de xuño de 2017
CORRECCIÓN de erros. RESOLUCIÓN do 30 de maio de 2017, da Dirección Xeral de Educación, Formación Profesional e Innovación Educativa, pola que se ditan instrucións para o acceso e a admisión do alumnado ás ensinanzas profesionais de artes plásticas e deseño para o curso 2017/18.
Consellería de Cultura, Educación e Ordenación Universitaria — III. Outras disposicións — 21/06/2017

Advertidos erros na citada resolución publicada no Diario Oficial de Galicia número 109, do 9 de xuño de 2017, cómpre efectuar as seguintes correccións:
Na páxina 28148, no punto terceiro b) 1.1, na epígrafe que se refire á segunda parte da proba de madureza, onde di: «Segunda parte: das 17.00 ás 18.00 horas. Versará sobre contidos relacionados coa historia da arte. O tempo máximo para a realización desta proba será de tres horas», debe dicir: «Segunda parte: das 17.00 ás 18.00 horas. Versará sobre contidos relacionados coa historia da arte».
ORDE do 5 de xuño de 2017 pola que se autoriza a modificación da autorización do centro privado Santiago Apóstol, de Soutomaior.
Consellería de Cultura, Educación e Ordenación Universitaria — III. Outras disposicións — 21/06/2017

A representante da titularidade do centro privado Santiago Apóstol, de Soutomaior (Pontevedra), solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de 1 unidade de educación especial, no centro cuxos datos se sinalan a seguir:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de xuño de 2017
ORDE do 18 de maio de 2017 pola que se resolve a integración da Axencia de Lectura Municipal da Lama na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 21/06/2017

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas
RESOLVO:
Primeiro. Integrar na Rede de bibliotecas de Galicia á Axencia de Lectura Municipal da Lama.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non se cumprir este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 18 de maio de 2017
ORDE do 6 de xuño de 2017 pola que se autoriza a modificación da autorización do centro privado de educación especial San Jerónimo Emiliani (A Guarda).
Consellería de Cultura, Educación e Ordenación Universitaria — III. Outras disposicións — 21/06/2017

O centro privado de educación especial San Jerónimo Emiliani da Guarda (Pontevedra) solicita a modificación da autorización de dúas unidades de psíquicos por dúas unidades de plurideficientes.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a modificación da autorización de dúas unidades de psíquicos por dúas unidades de plurideficientes do centro cuxos datos se sinalan a seguir:
Denominación xenérica: centro privado de educación especial (CEEPR).
Denominación específica: San Jerónimo Emiliani.
Código do centro: 36019840.
Domicilio: r/ Galicia, nº 23.
Código postal: 36780.
Localidade: A Guarda.
Concello: A Guarda.
Provincia: Pontevedra.
Titular: Asociación Pro-Deficientes San Jerónimo Emiliani.
Composición resultante:
Educación especial.
4 unidades (autistas).
3 unidades (plurideficientes).
1 unidade (psíquicos).
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de xuño de 2017
RESOLUCIÓN do 31 de maio de 2017 pola que se procede á publicación dos requirimentos de emenda dos premios e axudas aos proxectos Piloto Industria 4.0 (II Piloto Industria 4.0) en Galicia, cofinanciados polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 08/06/2017

Mediante Resolución do 27 de xaneiro de 2017 (DOG núm. 24, do 3 de febreiro) publicáronse as bases reguladoras dos premios e axudas aos proxectos Piloto Industria 4.0 (II Piloto Industria 4.0) en Galicia, cofinanciados polo Fondo Europeo de Desenvolvemento Rexional, no marco do programa operativo Feder Galicia 2014-2020 e procedeuse á súa convocatoria, en réxime de concorrencia competitiva, para o ano 2017, por trámite anticipado de gasto.
O órgano instrutor do procedemento administrativo previsto no artigo 6 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 6.3 das bases reguladoras dispón que, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes cuxos expedientes deben ser obxecto de emenda segundo se recolle no anexo I a esta resolución.
Segundo. Habilitar un prazo de 10 días naturais para que os requiridos accedan á Oficina Virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde a posta á disposición do requirimento sen que se aceda ao seu contido.
Terceiro. Establécese un prazo de dez días hábiles contados desde o seguinte ao acceso ao requirimento individualizado para achegar a documentación sinalada.
Cuarto. De acordo co disposto no artigo 6.1 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, terase por desistido na súa petición o solicitante e arquivarase o expediente, despois da correspondente resolución, que será ditada nos termos previstos no artigo 21 da devandita Lei 39/2015.
Santiago de Compostela, 31 de maio de 2017
RESOLUCIÓN do 31 de maio de 2017 pola que se amplía o prazo máximo para resolver e notificar a resolución do procedemento establecido na Resolución do 16 de febreiro de 2017 pola que se dá publicidade ao Acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020.
Instituto Galego de Promoción Económica — III. Outras disposicións — 08/06/2017

No
Diario Oficial de Galicia
núm. 42, do 1 de marzo de 2017, publicouse a Resolución do 16 de febreiro de 2017 pola que se dá publicidade ao Acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020, e se procede á súa convocatoria en réxime de concorrencia competitiva (Galicia Rural Emprende).
No punto cuarto da resolución establécese que o prazo para resolver e notificar a resolución será o 15 de xuño de 2017.
Tendo en conta que as solicitudes de axuda presentadas exceden as previsións e que a avaliación destas solicitudes require maior tempo, semella oportuno ampliar o devandito prazo.
Por todo o anterior, de conformidade co disposto no artigo 23 da Lei 39/2015, do 1 de outubro, do procedemento administrativo común das administracións públicas,
Artigo 1
Ampliar ata o 29 de xullo de 2017, inclusive, o prazo para resolver e notificar a resolución, previsto no punto cuarto da Resolución do 16 de febreiro de 2017 pola que se dá publicidade ao Acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020, e se procede á súa convocatoria en réxime de concorrencia competitiva (Galicia Rural Emprende).
Artigo 2
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de maio de 2017
RESOLUCIÓN do 23 de maio de 2017 pola que se publican os requirimentos de emenda das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020.
Instituto Galego de Promoción Económica — III. Outras disposicións — 02/06/2017

Mediante a Resolución do 2 de marzo de 2017 (DOG núm. 48, do 9 de marzo) publicáronse as bases reguladoras das axudas para a contratación de xestores de internacionalización, cofinanciadas polo Fondo Social Europeo no marco do programa operativo FSE Galicia 2014-2020, e convocáronse en réxime de concorrencia competitiva para o ano 2017.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 21 da dita Lei 39/2015.
Santiago de Compostela, 23 de maio de 2017
CORRECCIÓN DE ERROS. Resolución do 5 de agosto de 2016 pola que se dá publicidade do acordo do Consello de Dirección que aproba as bases reguladoras das axudas para o desenvolvemento do Plan Foexga 2016-2017, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, así como a selección de entidades colaboradoras que participarán na súa xestión, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 02/06/2017

Advertidos erros na referida resolución, publicada no DOG nº 165, do 1 de setembro de 2016, procede facer as seguintes correccións:
– Na páxina 38774, na letra c) do punto 6 do artigo 20, onde di:
«c) Documentación acreditativa do pagamento realizado pola peme beneficiaria, por algún dos seguintes medios:
1º. Xustificante de transferencia bancaria ou documentos mercantís utilizados como medios de pagamento emitidos e con vencemento dentro do período de execución do proxecto, así como o seu cargo en conta (...).
2º. Certificación bancaria orixinal conforme o pagamento foi realizado efectivamente dentro do prazo de execución do proxecto (...).
3º. (...)»
Debe dicir:
«c) Documentación acreditativa do pagamento realizado pola peme beneficiaria, por algún dos seguintes medios:
1º. Xustificante de transferencia bancaria ou documentos mercantís utilizados como medios de pagamento emitidos e con vencemento dentro do período de xustificación do proxecto, así como o seu cargo na conta (...).
2º. Certificación bancaria orixinal conforme o pagamento foi realizado efectivamente dentro do prazo de xustificación do proxecto (...).
3º. (...)»
– Na páxina 38775, na letra f) do punto 6 do artigo 20, onde di:
«f) Documentación acreditativa do pagamento realizado pola entidade colaboradora, por algún dos seguintes medios:
1º. Xustificante de transferencia bancaria ou documentos mercantís utilizados como medios de pagamento emitidos e con vencemento dentro do período de execución do proxecto, así como o seu cargo en conta (...).
2º. Certificación bancaria orixinal conforme o pagamento foi realizado efectivamente dentro do prazo de execución do proxecto (...).
3º. (...)»
Debe dicir:
«f) Documentación acreditativa do pagamento realizado pola entidade colaboradora, por algún dos seguintes medios:
1º. Xustificante de transferencia bancaria ou documentos mercantís utilizados como medios de pagamento emitidos e con vencemento dentro do período de xustificación do proxecto, así como o seu cargo na conta (...).
2º. Certificación bancaria orixinal conforme o pagamento foi realizado efectivamente dentro do prazo de xustificación do proxecto (...).
3º. (...)»
RESOLUCIÓN do 29 de maio de 2017 pola que se outorgan as distincións ao mérito deportivo de Galicia 2017.
Presidencia da Xunta de Galicia — III. Outras disposicións — 02/06/2017

Pola Resolución do 28 de outubro de 2010, da Secretaría Xeral para o Deporte (
Diario Oficial de Galicia
do 4 de novembro), creáronse as distincións ao mérito deportivo de Galicia, premios que serán concedidos en recoñecemento do labor ou traxectoria notoria e exemplar, no ámbito deportivo de Galicia, ás persoas físicas ou xurídicas, entidades ou organismos que estean contribuíndo ou contribuísen ao crecemento, promoción, fomento e excelencia do deporte e da educación física da nosa comunidade autónoma.
Na referida resolución establécese que os galardóns serán outorgados, anualmente e en número non limitado, por resolución do presidente da Xunta de Galicia, logo da proposta motivada do xurado cualificador.
En atención ao establecido, e logo da proposta motivada do xurado cualificador, do 29 de maio,
DISPOÑO:
Único. A concesión das distincións ao mérito deportivo de Galicia, na súa edición 2017, ás seguintes persoas, entidades e eventos:
Marta Alastrué Ruiz, Francisco Araújo Sestelo -a título póstumo-, Juan Ángel Barros Botana, Josefina Castiñeira Villanueva, Familia Centeno, Manuel Conde Docampo, Manuel Cruces Prado, Margarita Dans Farto, Ramón Díaz Zapatería, Lourdes Domínguez Lino, Guillermo Fernández Duarte, Cristina Fernández Piñeiro, Raimundo Fernández Vázquez, José Alfonso González Alonso, Manuel González Pombo, Francisco Javier González Rodríguez, Alexander Kachelaev Terentevich, José Manuel Lázaro Turzós -a título póstumo-, Julio Antonio Mato Pazos, Primitivo Simón Busnadiego, Pablo Permuy Villanueva, Manuel Ríos Quintanilla, María Elena Souto Carro, Ramón Tasende Díaz, Consuelo Vara Touzón, Félix Villares Mouteira, Real Club Tenis Coruña, Descensos do Eume, Miño e Sil e Trofeo Pedro Escudero.
Santiago de Compostela, 29 de maio de 2017
RESOLUCIÓN do 2 de maio de 2017 pola que se anuncian os actos en conmemoración do Día das Letras Galegas.
Escola Galega de Administración Pública — III. Outras disposicións — 05/05/2017

Un dos fins da EGAP, establecido no artigo 3 da Lei 14/1987, do 27 de maio, de creación da Escola Galega de Administración Pública, é a difusión e normalización da lingua galega. Coa finalidade de conmemorar o Día das Letras Galegas, e especialmente este ano á figura de Carlos Casares,
Anunciar a celebración dos actos en conmemoración do Día das Letras Galegas conforme as seguintes bases:
1. Obxectivos.
A Real Academia Galega dedícalle o Día das Letras Galegas de 2017 ao escritor e editor ourensán Carlos Casares (1941-2002). A EGAP, como institución pública galega, súmase á homenaxe deste galego insigne organizando un acto literario, así como unha viaxe de interese cultural.
2. Destinatarios.
No acto literario poderá participar calquera persoa interesada. Á viaxe cultural terá acceso só o persoal empregado público ao servizo de calquera das administracións públicas de Galicia (ata 50 prazas). No caso de presentárense máis solicitudes que prazas, terá preferencia o persoal ao servizo da Administración da Xunta de Galicia.
3. Desenvolvemento.
3.1. O día 12 de maio, ás 12.00 horas, no salón de actos da EGAP, celebrarase un acto literario no cal Xosé Carlos Caneiro e Emilio Rúa recitarán fragmentos da obra de Carlos Casares.
3.2. O día 13 de maio terá lugar unha viaxe de interese cultural polos escenarios onde transcorreu unha boa parte da vida do autor agasallado. O programa e o percorrido poderanse consultar na páxina web da EGAP.
4. Inscrición.
As persoas interesadas en participar no acto literario deberán formalizar a súa inscrición, a través da área de matrícula da web da EGAP https://egap.xunta.gal/matricula/. O prazo estará aberto desde o día seguinte ao da publicación desta resolución no
Diario Oficial de Galicia
, ata as 23.00 horas do día 10 de maio de 2017.
Unha vez formalizada a inscrición a que se refire o punto anterior, as persoas interesadas en participar na viaxe cultural deberán, ademais, enviar un correo electrónico a novas.egap@xunta.gal, no cal se indiquen o seu nome, apelidos e datos de contacto, así como o seu vínculo de pertenza a calquera das administracións públicas de Galicia.
A inscrición na viaxe implica a obrigatoriedade de asistir ao acto literario. Para a selección da viaxe cultural terase en conta a data e a hora de recepción do correo electrónico.
5. Información sobre a selección.
A listaxe de persoas seleccionadas poderase consultar na páxina web de EGAP, así como nos teléfonos 981 54 62 41/981 54 63 31/981 54 62 39 do Servizo de Estudos, Investigación e Publicación da Escola, que atenderán calquera outra petición de información.
Santiago de Compostela, 2 de maio de 2017
EXTRACTO da Orde do 19 de maio de 2017 pola que se convocan axudas dirixidas a escolas de música non dependentes desta consellería.
Consellería de Cultura, Educación e Ordenación Universitaria — III. Outras disposicións — 02/06/2017

BDNS (identif.): 348687.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Obxecto
Convocar, en réxime de concorrencia competitiva, axudas destinadas a subvencionar o funcionamento dos seguintes centros:
a) Escolas de música das cales sexan titulares os concellos.
b) Escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais.
Segundo.
Requisitos
Poderán solicitar estas axudas os titulares dos centros de música sinalados no punto anterior que conten coa correspondente autorización da Consellería de Cultura, Educación e Ordenación Universitaria.
Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 31 de outubro de 2017.
Terceiro.
Bases reguladoras
Orde do 19 de maio de 2017 pola que se convocan axudas dirixidas a escolas de música non dependentes da Consellería de Cultura, Educación e Ordenación Universitaria (procedemento ED314E, para escolas de música das cales sexan titulares os concellos, e procedemento ED314D, para escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais).
Cuarto.
Contía das axudas
Para as escolas de música dependentes de concellos a contía máxima da axuda por beneficiario non poderá superar a cantidade de corenta mil euros (40.000 euros).
Para as escolas de música dependentes de asociacións ou fundacións sen ánimo de lucro a contía máxima da axuda por beneficiario non poderá superar a cantidade de oito mil euros (8.000 euros).
Quinto.
Prazo de presentación de solicitudes
Un mes desde o día seguinte ao da publicación da convocatoria no
Diario Oficial de Galicia
.
Santiago de Compostela, 19 de maio de 2017